
Sniawngooh 


I ye yong nga u thoh ya ka “Yllloop” nyngkong dap O 
dei sniawngooh wa khroo ya ka Bei wow Pa kiwa da ya em 
lang wa nga chirup kiwa da kyrchan wa da e mynsien ya nga 
hadooh kini ki sngi. 

Hadien kamwa ar snem nadooh wa sdang O’u thoh hei 
ktien yong i dae (Pnar) nga da pyrchang O’u thooh ki laad 
kammon u ye O u pynneh pynsah ya ka ktien Pnar yong i. 
Jooh kynmoo O ya ki kyntien wa ong “Im i ktien im ka jaidbru” 
chooh chooh da yoo O wa ka jaitbru yong i man ko kawa 
mahajon ha ki parom khana patein kiwa duna won hei thoh 
kamtae da pyrchang O u thoh ya ki parom wa ki sur kynood 
rwai katwa ye i bor wa khian yong nga. 

Ha kani ka kot da pyrhang O kammon u pynwandur ya 
i rukom thoh ya ki kyntien khnang wow suk i u purae wei 
wow kynnoh ya ki. Kamtae da pyrchang O u thoh yakam 
kini ki kyntien hei sniaw wakhian yong nga wow pynsuk ya 
ki nongpurae wei wa kyrmen O leh wa neini chaphrang u 
yaleh i kammon u thoh heitae i rukom i wow pynsuk ya ki 
nongpurae. 

Dap O dei sniawngooh ya ki payu wa ka yung ka sem 
yong nga ki wym jooh ieh nga la heiwon heiwon leh. E haroh 
O i sniawngooh ya Woh S.Q Sumer wa u Niaw W E. Dhar 
kiwa da yarap da pynchlur ya nga wow pyrchang O u thoh 
ya kani ka kot. Dap O leh dei sniawngooh ya u Ma 
Chaphrang H Passah, u nongpynmih ya u kotkhubor wa 
chisien chi tayaw hei ktien Pnar u “Chitylli”, uwa da pynchlur 
sakhiat ya nga u thoh O hei ktien Pnar. 



Ym ye O u myllin ya ki kha ki man, ki lok ki jor, ki para 
wa yakrehlang wa waroh kitu kiwa da em ryngkat wa nga 
waroh chi kattu nadooh wa wan O cheini cha sla pyrthai, 
lym em phi, nga ym man O kamwa man O katni. E wa U 
Trekirot u theh haphi yei kyrkhu khyrdoh. 

‘'YeiHokUKriieh” 


Ssyeki Passah 
(Nongthoh) 
Panaliar 
Jwai-793150 






“Dieh nga ym yoh O’u e ya phi yi yi leh, nga ini waroh 
wa e kiwa rim ya nga wei wa boon na ini waroh toh 
iwa khih wa kamai hi O tae ham yoo luti u yoh phi 
tang chi ana leh na nga; bill! Yoo lakam wa boon wa 
e booh phi ha nga mo?” ong u Ksih ya ki chi kurim 
kiwa da lai li paan yarap na oo ha kawi step sngi yaw. 

U ksih man u, u bru u wa da kha embhah ha kawi ka 
manyung kawa yoh wa kot bha chooh chooh man u 
leh u khon samen. U bru uwa sarong uwa lalot poisa, 
uwa yaleh katwa ye u kamai spah khlem pyrkhat de 
yei yoh yei dooh kiwi. Da man u, u bru uwa embor 
bha hapoh chnong neibhah wa da pahooh ka spah, u 
bru uwa yatoh bha wa kiwi kiwa embor kam ki waheh 
chnong ki Montri wa u Syeim. I yung wa sah u leh iwa 
mi at hadooh kattae kattae hadooh wa u Syiem manda 
wan u cha kani ka chnong ym jooh dam u, u sah ha 
ka, da man ko ka yung kawa da bna naam bha, da ki 
spah kiwa dooh ye ki u sah ha ka sien sah, man i yung 
iwa da yoh yaroh na kut kiwa lai luti na katae ka 
chnong. Ki kpaer soh man ki kiwa heh hadooh kattae 
kattae hadooh wa ya ki soh wa mih na ki kpaer u, ha 
chnong ym ye ki u baam pynlut, hadooh wa haap u 
chalan cha ki chnong wa jan wa jngai, ki sula wa sap 

u man ki kiwa da thain da ki kynja that wa miat wa 
rben kiwa syat da man ki kiwa yahap u sap du ki 
syiem, ki sahkti ksiar wa ki moo kordor wa deih u 
man kiwa kodor bha kiwa tyrchiah wa sngi wa miet. 
Ki thaw ki bhaw ki hali ki pynthor yong oo da ki spah 
tylli kiwa da ki hajar ki bru kiwa rep ha ki. Ki kari 
kule kiwa da phah kyrpang na ki chnong wa stat u tah 
dieh kiwa em chajngai wei du hadien kattu katni sngi 
wa pynemkaaam da kyntait ya ki. 

Ka bei u pa u man ki kiwa maya bha ya oo kiwa 
pynbiang, pyntoh pyntne kat iwa kwah u ym jooh em 
iwon iwon iwa kwah u wow pyndooh ki. 

Nadooh ki por wa dang khynnah u da man u, u bru 
wa yanap poisa bha, uwa heipor wa yakyndeh ke u 
wa ki lok, u yut tooh u na ki yow li thied baam, em ki 
por won wa lada em ki bru wa tyrwa baam cha sarok 
u thied u du kat ya oo samen, katwa kiwi ki lok u yoh 
bhah ki du manda phon ki oo deiwa ong “ym bien i 
nae u yakyndehke wa me la dym e bhah mi i itu i 
baam, lym kamtae u yasih noh i wa me”. 

Man ka sngi hachwa wow mih li kyndeh ke u ka bei u 
da e bait chi kata ki switmit, ki baamkyndeh ya oo wei 
wa la dym lut u ki leh ham yoo luti u yoh kiwi tang 
kajiak neitae, u rah biang u ki itae waroh wym lut u 
cha yung yow pynuih u cha ka bei. Hanla kattae leh la 
man u katwa man hi ai leh ki lok na jngai wa khut yei 
pyrtirid u neibhah wa ha waroh kawi ka chnong ym em 
khynnah kiwa em tiar kyndehke kamwa em u. 

Ym em u man u kam kiwi ki khynnah, ya oo ym jooh 
em phah skur na yung, tangwa da yah ki (ka bei wow 
pa u) da ki bru stat bru tip kiwa da chemphang ha 
kiwa boon ki liang wow yah wow sikai ya oo. Ki sula 
ki that ki nep yong oo man ki, ki wym jooh yoo 
neibhah da wanrah sa du na ki thaw ki wym jooh 
shiaw ki wym jooh poi ki para khynnah u. 

Manda sdang heh sdang khynroo u da sikai ya oo kammon 
u khih u kreh, kammon u pynneh pynsah u pynmih na ki 
thaw ki bhaw kiwa ka yung u em ko. Da sdang man u, u 
bru uwa duna lok bha ha chnong ha thaw han la kattae 
leh boon ki bru kiwa tien ya oo neibhah waroh man ki 
kiwa chong kiwa rep kiwa khih wa kreh hapoh ki hali ki 
pynthor u, kiwa chong sah wai ha yung u, kiwa kreh 
chakri ya oo, kamtae ter ter. 

Manda kynjoh u cha i rta wa lephaw snem da chongkha 
noh u wa kawi ka Kong Lang, kawa na jan chnong hi u. 

Ka Kong Lang man ko ka bru kawa mar dei kylla nei 
rukom man u Ksih, man ko ka bru kawa sbun ka 
kyllooid mynsien kawa yoo wyrai kawa yarap bru bha. 
Ki bru ha ka chnong u, jooh phylla ki wa kammon u 
bru kam u Ksih u yoh kurim u ya ka bru kawa bha 
tarn kam ka kong Lang. 

Boon ki khep mih i yachrai ya awri ha pyrdi yong ki 
khamtam manda yoo u wa jooh e yarap poisa ka 
kong Lang ha ki bru. 

Ha kawi ka sngi heipor wa yoo u ka wa e poisa kylliang 
ko ya kawi kawi ka tymmen, u Ksih dei chrai, kyrha u 
“ileh yi toh pha ka wow e poisa pha ka kamni, nga 
wa khih chitom tae pha wa pynlut wa psa bru mo?” 

“Yow krum mika kani ka spah hadooh katni sang wa 
khian mynsien mi, ileh kawow ye mi u kit chawa yap 
mo kat kani ka spah mi? leh daw poi hi itae i por 
heiwa me daw shiawthooh hi miki ini waroh” jubab 
Ka Kong Lang. 

“Heiwon sang kam itae i pyrthai, Nga uwa khih chitom 
tae u yoh O’u e shiawbha cha ki, ini waroh i yong nga 
tae ileh u e hi-eh a ki du kamtu cha ki du hei ong 
pho?” pynuin ktien biang u. 

Ka kong Lang yooluti bait ko wa daw poi i por wa u 
Ksih daw sniawthooh u yei wa emkaam ki bru. 

Hanla mih i yachrai hapyrdi yong ki katwa mih leh ka 
kong Lang katwa man ko ka bru kawa jem nood 
kawa sniawthooh tae boon sien hi slein hi-eh ka oo 
kiow nae, dep tae du hadien kattu katni sngi myllih 
wot u ki. Boonsien wan paan yarap ki bru na oo wei 
wa kamwa jooh man hi jooh kyntait jooh beh u ki 
kamwa beh mrad, manda mih ki na yung, ka kong 
Lang won wa yang ha dhari wow kylli na ki yei emkaam 
ki dep tae ka wa yarap ya ki dei wym tip u Ksih. Em 
ki por jooh phah wan ka ki, ki bru du heipor wym em 
u Ksih ha yung neibhah wa du kam ha kitae ki por wa 
ye ko’u ap u sniaw yei chitom ki bru khnang wow e 
yarap ya ki. 

Ki bru hapoh kani ka chnong dap ki sa du i burom ya 
ka, na jngai u yoo ya ka da wan ki cha jan wow Warn 
wow e khublei wow kylli yei chait yei khiah ko, neibhah 
wa yoo ki wa ka kong Lang man ko ka bru kawa 
yarap kawa sbun mynsien kawa em jingsniaw ya ki 
wa dooh wa duk kiwa tymbuin wa duna. 

Em ryngkhat ki sngi manda jooh lai lang ki chirup cha 
yaw da chong ki hajrong ka kari kule wa phah chna 
kyrpang u Ksih, manda yoo u wa nadooh tymmen 
hadooh khynnah wa wan ki cha jan ko wow klam ya 
ka, u Ksih pait hieh u ka dei khmat sooh rkhai katwa 
ha mynsien won ong u “yoosar ka, wow pynlut ya ka 
spah ka phaw 0, ish kam nga ni wa sih bhah sang u 
yoh kurim da ka wym shiawthooh kawa tip sa du i 
pynlut sepai hieh ya ka spah ka phaw 0”. 

Wat hadien kattu katni snem u Ksih wa ka kong Lang 
ym em u pher ki tang kajiak leh i rukom long rukom 
man ki, u Ksih nang joor i sarong, i khapnap wei 
kwah spah katwa ka kong Lang won nang joor i 
mynsien yoo wyrai bru, i mynsien yarap bru, kat nang 
mih ki sngi i maya ki bru ya ka kattae nang Joor i. 

Hapyrdi kini ki snem da yoh khon ki ya uwa da pyrtuid 
u Mon uwa man u khynnah uwa emsalon uwa maya 
bha ki. 

Tangwa u Ksih ym jooh yoh por u wow ya emlang 
wow yakyndeh wa oo neibhah wa boonkaam u sadu 
hei pait khih pait kreh wa hei kamai spah. 

Boonsien u Mon jooh kylli u na ka bei u “ cheiwon em 
u pa neh bei, dang slem u wan u mo?” 

“U pa mi tae lai kreh u nae khon, manda wan u, daw 
thied baam u ya me synnae khon”. 

Mar ya wan yung u Ksih, u Mon najngai du wa yoo u 
oo da phet da sapdong da phah rah u ha u pa u heitae 
kylli wot u “pa cheiwon lai mi nadooh ynne nga yang 
ma yang bait me?” 

Manda rah u Ksih oo, ong wot u “ha-o lai kreh 0 nae 
Khon yow yoh O’u e ya me chi boon mynstep mo”. 

“lyi u e mi nga neh pa mynstep?” 

“leh daw yoo won mi ki sae to” da jubab u Ksih. 

U Ksih ym jooh khana u ya u Mon iyi u e u oo tangwa 

00 thrang u, wow e ar chah neiwa oo da yoh u na ki 
warim (ka spah ka phaw wa ki thaw ki bhaw). 

Manda psiah ki cha yung, ka kong Lang sai hi -eh ko 
lor nae na yuswi i baam dei murieh e ko ha u Ksih dei 
klam slow ong ko “hoh e ya u Mon ong wa rah mi ini 

1 baam ya oo mo”. 

“Hi pha leh kaini kwah pho’u e ya oo yow mlien won 
u, u paan bait man ka sngi “ da ong u Ksih ya ka mar 
ya dep ko u pynkham itae i baam ha kti u. 

Ym jooh em tang chisien leh wa u Ksih u thied baam 
u ya u Mon, tangwa katwa wan yung u wei manda 
Chong u harood tpai, i kti u Mon ym jooh suda i, 
neibhah wa ka kong Lang ym dam de ko u pynkham 
ha u Ksih i baam yow e u ya u Mon. 

U Ksih ym jooh yoh por u wow ya em wow Mon, 
tangwa u Mon kamwa joohh man hi u pa u da man u, 
u khynnah uwa biang wa toh wa tne nadooh i riam i 
bait hadooh i baam i dih. Boonsien manda ya kyndeh 
ke u wa ki lok kiwa chi para rta wa oo jooh ong u ya 
ki “ym yoh pa phi kam u pa yong nga neibhah kutwa 
wan kreh u ym dam hi de u, u lam baam ya nga, wei 
em ki por rah u ki sula wa ki tiar kyndeh kiwa ym 
jooh yoo phi”. 

Kitae ki khynnah won manda liwan ki cha yung hei 
miet jooh kylli ki, ya ka bei ki, “bei ileh u pa ym man 
u kam u pa u Mon, neibhah u pa u, kut wa wan kreh 
ym jooh dam u oo u e baam?” 

Ka Kong Lang katwa du ka hi wa pait wa yoo oo u Mon 
jooh snein ka oo wow man u, u khynnah uwa sbun uwa 
maya ya kiwi khamtam ki wym yoh wym kot. Jooh 
ong ko ha oo “Khon yoo mi nadooh nachwa da burom 
da kynmoo du ya ki bru wa khroo kiwa da leh ya ki 
kaam wa bha kiwa da pynkhroo pyn daki ya ki hi deiwa 
kreh ya ki kaam wa salonsar wow myntoi waroh kiwa 
boon wa lang wei wa du kam kitae ki bru u yoh ya itae 
i kmen nadooh mynsien neibhah wa da ye ki u pynkmen 
ya waroh” jooh ong ko yeini deiwa e nongmuna deiwa 
khoh pyrtuid ya ki bru ki wa mutdur hieh ko. 

Katwa kamtae U Mon kam u khynnah ym jooh em u i 
mynsien sarong wei khapnap, da man u, u khynnah 
uwa sariem wa i rukom long rukom man ka bei u, 
hadooh ki jan yung jooh ong ki “ari u Mon tae thij 
nae kam ka bei hi u mo”. 


Yilloop 




U Mon manda rah tiar thymme u wow yakyndeh wa 
ki lok, em ki sngi kiwa jooh e u wow rah ki ki kitae ki 
tiar cha yung khnang wow yohki diah ki u kyndeh 
chirup da kitae ki tiar, wei manda liwan u cha yung 
suda ka bei u ym jooh kylli ko na oo cheiwon booh uki 
kitu ki tiar neibhah man lei por yoo ko wa ki tiar u 
wiar ki chimiet katwa ha ka sngi wa bood won ymdam 
de ki u poi yung. Hadooh i baam leh, u Mon lada em 
iwon iwon wa rah u da saam chwa u ha ki lok dep tae 
yow baam won u ya oo. 

U Ksih won iwi wa jooh kular u ya ka Kong Lang wa u 
Mon u yoh u chiboon chah neiwa yoh u, lada toh u yah 
u da ki bru stat na Dkhar leh u yah u, khnang wa u 
Mon u man u, u bru uwa stat uwa tip u wow ye u 
bichar yeiwa bha yeiwa sih. 

U Ksih han lym jooh pynyoo u yei wa em por u yow 
Mon tangwa ha mynsien won ym em hi de ha pyrthai 
i kmen heiwa u khut u Mon ya oo, u kdung u sapdong 
u Mon oo. Ha mynsien u jooh ong u wa lada ya oo 
dang hei por wa dang khynnah u ka bei u pa u ym 
jooh pyndooh ki oo iyi iyi leh da im u i jingim kam u 
khynnah uwa dap du i kmen wei rkhai kamtae oo leh 
ym jooh kwah u oo u yoo u Mon ha ki umkhmat nei 
daw wa duna ini duna itai. U Ksih han lym jooh mlien 
u, u thied tiar kyndehke wa ki baam wa har rukom 
tangwa ym dam u e poisa ha ka kong Lang neibhah 
du ka kawa tip iyi u thied iyi u dam iwon wa sih iwon 
wa bha ya u Mon. 

Heipor wa kynjoh u Mon cha i rta wa Soo snem tarn U 
ksih da phah lithooh u ya kam kitae ki bru stat wow 
sikai ya u Mon kiwa da palphang ha kiwa boon ki liang 
ym em stat de hakhmat yong ki. 

Hadien kattu katni snem da wan poi syndet ka khlam 
cha ki chnong wa marjan wa ka chnong u Ksih da ki 
hajar ngut kiwa yoh kjut da ki spah wa yap. Da poor 
ko cha ki cha ka chnong u kam i din ha khloo. 

Ki bru da dap ki sa du i tien da yaleh ki u thooh ya ki 
laad wow pyndooh ya kani ka khlam. Hadien kattu 
katni tayaw kani ka khlam da psiah ko chapoh ka 
chnong u Ksih. Ha chnong u Ksih leh da sdang ki u 
kem ya ka khlam katwa u Ksih won kamwa jooh man 
hi, ym em u pyrwa u yeitae waroh dang chongchit hi 
u hei khih pynlang spah. 

Hadien kattu katni sngi da sdang sa ka khubor hamsaya 
wa ong wa em uwi u stat uwa ye u sumar ya katae ka 
jait khlam wei da boon ki chong kiwa da dep sumar 
u. Tangwa uni u stat da sumar u du kat ya kiwa ye oo 
u su chiphaw tylli ki poisa ksiar nae sanphaw tylli ki 
poisa rupa, ym sumar u dei myngkna wa ha ki phaw 
tylli ki chnong wa wan sumar u em du kattu katni tylli 
ki manyung kiwa bien u, u sumar neibhah wa ye ki u 
su ya itae i dor iwa kwah u. 

Hadien wa uwi na ki nongchongchnong da wanphai u wa 
u khon yong oo uwa da chah sumar ha uni u stat ki bru 
ha chnong u Ksih da lai li kyrpad ki na oo wow e yarap 
ya ki itae i dor wa uni u stat kwah u, man la ka sngi da 
ki phaw ngut ki bru wa wan tia cha yung u Ksih. 

Boon ki bru wa wan paan yarap na oo hei yatoh wa 
ini, em kiwa tyrwa u bynda pyn dei yung, em kiwa da 
bynda deiwow kreh ki wa oo dei myngkna hadooh san 
snem, wa kamtae ter ter. 

“Sniawbha ma Ksih uni u khon 0 da yoh kani ka khlam 
00 tae e ya i chiphaw tylli ki poisa ksiar wow phah 
sumar i oo, dep tae u kreh 0 ya me dei myngkna san 
snem” da ong ka kong Soo deiwa ngooh ya u Ksih na 
kjat katwa u kurim won ko wa yien harood wa u 
khon wa rah u ha kti. 

U Ksih won katwa man U; u bru uwa eh nood, han la 
yoo u kattae leh wa da ngooh ki bru ya oo na kjat leh 
khlem yoo wyrai ong u “ileh thlah phi namo wa khlot 
phi ha kitu ki snem wa nachwa wa wan paan phi da 
chem e 0 tang chi ana cha phi ? Tae katni won ileh u e 
0? Ya phi waroh ym chaniah 0, samboi manda Jem ki 
khon ki kti, ki payu para ki kurim watang phi tae kylla 
myllin hi-eh phi nga wa ka poisa 0?” 

Katwa ka kong Lang ha yung chetja wa chong wa ki 
umkhmat wa joo wei kyrngah khlieh hei shiawsih wa 
ki kyntien ha mynsien “ym ye hi de 0, ym shiawthooh 
hi de u yeini waroh" katwa u Mon da ang da khmiet 
hi-eh u kalo nae cha ka, 

Ka kong Soo wa u kurim manda mih na yung u Ksih, 
mar heitae da kiat wot ko wei yaam lakam wa em 
wa yap. Mar ya sniaw yeitae ka kong Lang da yieh jor 
da phet cha lait wow pait yi wa jia, katwa u Ksih won 
da bood u wer nae nadien yong ka. 

Ha lait da yoo ki ya u kurim katae ka kong Soo wa 
wan paan yarap dei kyrchon wei kun mynsien da 
pynthiah u ya u khon uwa da thkut mynsien ha kti u 
heipor wa mih ki na yung u Ksih katwa ka kong Soo 
won wa dem ha madan wa ki kti ha u khon yong ka. 

“Maap khon da thooh i ki laad da yaleh i katwa ye i 
bor i tangwa ym ye i u leh iwon iwon wow yarap wow 
pynim ya me” da yaam piah nood ka kong Soo. 

Du ya yoo yeitae ka kong Lang da li pynlang ko yei 
tiar yeitar ko wow mih noh na yung wa u Mon. 

U Ksih manda yoo u yeitae da ong u ya ka “cheiwon u 
lai phi ini?” 

“leh ym boi klam de, waroh chi kattu da yai chah 0, 
tangwa kattu ym ye hi de 0, hadooh katni hanpaya 
ym em hi de itae i mynsien bru mi mo” da jubab ko. 

Du hadien itae ka kong Lang yut wot ko na yung u Ksih 
wa u Mon da wiar ki dei yong sngi. U Ksih manda yoo u 
yeitae dei khmat wa sooh rkhai heipor wa pait u wa 
mih ki na yung da ong u ya ki “dieh lai tangwa du 
hadien le sngi wa wiar phi, daw uin biang phi cha yung”. 

Hadien thij le sngi wa yut ki heipor wa u Ksih dang 
Chong hang sngi u ha dhari wei khein sap khyrngang 
da yoo u ya ka kong Lang wei kaap jhan da wan ko 
cha yung wa u Mon ha kti wa dem ha tympha ko”. 

“Oh... da wan phi, nga dangwa mut 0 wym uin hi de 
phi cha yung, mut 0 jan wa da yoh thaw phi chawi” 
da ong u Ksih dei khmat soohrkai kamwa rkhai bein 
ya ka kong Lang. 

Manda poi ko cha jan u khlem klam tang chikyntien 
leh da ong ko “U Mon u Mon" dei chyoh wa tien wa 
kyrbeh. 

Mar ya sniaw u yei chyoh ka kong Lang lakam wa em 
iwa jia da rap u oo u Mon “ileh oo, ileh oo u Mon ileh 
kamni ym klam u nga". 

“Da yoh ka oo, ka khlam kawa waroh chi kattu waroh 
ki bru wa tieh ki, da yoh ka oo u Mon” da ong ka 
kong Lang wa i chyoh wa yaam kthang. 

U Mon ha Kti u Ksih da kbai u ya ki chakri u “dieh 
dieh lai li thooh oo utae u stat ong ya oo wow wan u 
kattae wot wei wow e 0 ya oo katwa iwa kwah wa 
paan u”. 

Ki chakri u sak sak khlem ap de yeiwon yeiwon wa 
ong u Ksih da khreh ki wow lithooh oo utae u stat 
tangwa mar heitae u Mon da jem hi-eh u phnap nae. 

“Mon Mon ileh me kamni, pait katni wot u lai lithooh 
ki 00 u stat wow wan e dawai ya me, yow ye biang 
mi u ya kyndeh wa ki lok mi kam nachwa” da ong ka 
kong Lang. 

“Dieh rah da ka um heini" da kyrha u Ksih ya ki 
chakri u. 

Katwa pyndih um katwa kynjrait um ki oo, u Mon ym 
em hi de u pait u, kiwi won ki chakri wa em heitae 
da yoo ki wa da yap Mon. 

U Ksih kamwa em wa yoh, da yong hieh u la ngiow 
nae, da dooh klam u katwa ka kong Lang da pait 
lakam wa khyrngiat. 

“Ari khon ileh u ieh hieh mi nga kamni, kattu yi won 
de u leh O, da sepia waroh chi kattu wa syndong wa 
sumar a me, wa yaleh a me u pynheh pynsan wow 
man mi u dap chynrang, wow im mi i jingim kam 
kitu kiwa jooh parom a me” da yaam kthang piah 
nood ka kong Lang. 

Dang heitae sniawthooh u Ksih yei shiaw ka kong Soo 
wa kurim ko heipor wadooh ki yo’u khon yong ki. 

UKsih du wa yap u Mon da sdang u, u e wyrta pynda oo 
hi wa lada em kiwon kiwon kiwa emkaam dawai na 
utae u stat wow wan ki cha oo khnang wow ye wow 
yarap ya ki. Hachwa wow sniawthooh u ha kawi ka 
sngi ka kong Lang dang hei sniawsih da ong ko ya u 
Ksih “Numa nei tu i por wa bien mi u ap ya nga tae ym 
jia hi ini waroh, u Mon toh u em u wa i chirup heini.” 

“Da ong hi 0 nadooh kitu ki por wa daw sniawthooh mi 
ki ha kawi ka sngi tangwa ym jooh poi pyrkhat 0 wow 
chim por ya me wow sniathooh mi ki hadooh wow poi 
hadooh uni u pood” da ong biang ka kong Lang. 

Ka khlam nang khlan bha ko, waroh chi chnong da 
wan ki cha oo wow paan yarap. 

U Ksih deiwa kynmoo ya u Mon khlem pep da e yarap 
bait u ki. 

Ha kawi ka sngi da wan ka bei u Kam, Uwa man u lok 
uwa jooh ya maya bha wa u Mon kawa jooh lai paan 
yarap na u Ksih dalai ko cha oo wow paan yarap hei 
yatoh wow thied dawai na utae u stat ya u Kam uwa da 
pynyoo ya ki dak wa kani ka khlam da sdang ko u kem. 

“Kong dang heini sniawthooh a ki, da silet 0 yeiwa da 
leh 0 waroh, maap ya nga, na kitu ki por wa jooh 
wan phi cha nga, jooh kyntait bait O’u yarap phi 
tangwa dang heini sniawthooh a ki waroh, tae khana 
kammon wa ye O’u yarap ya phi?” da kylli u. 

Khatdooh hadien wa kani ka khlam da sdang ko u 
wiar katwa u Ksih dang lai uih ke biang u wa ka Kong 
lang hajrong ka kari kule u, ki bru da lang ki, ki wow 
klam wow khana wow parom wa ki. 

Heitae i por Uwi u khynnah (u Kam), uwa man leh u 
lok u Mon, wa dang rah chi chang u khoo da phet u 
chajan wa em ki wa ka bei u wa bood ya oo, manda 
poi utae u khynnah hajan u Ksih wow e u ya oo utae u 
khoo da ong u “Ma, khublei chiboon wa da pynim mi 
nga, ong ka bei wa ym ye de i u su kylliang ya me. Ka 
diah O wa ki lok 0 da yap lut ki ym em u ye mi u 
yarap ya ki tangwa da yaleh mi u yarap ya nga katwa 
ye. Nga ym ye de O’u myllin yeini waroh”. Ki bru 
manda sniaw ki yeiwa ong u Kam da ang hieh ki oo u 
Ksih. 

“Ma neitu I por tae jan ym yoo hi ika kani ka sngi. La 
dym lat mi nawa sdang ka khlam u poi cha kani ka 
chnong tae u Mon wa ki lok u, u em hi ki ryngkat wa 
i hadooh kini ki sngi, hanla kattae leh kyrmen 0 wow 
kmen u wow yoo ya me kamni neibhah da yoo 0 na 
kitu ki por wa u Mon kwah u, u yoo ya me kamni” da 
ong ka Kong lang heipor wa sniaw ko wa mih kini ki 
kyntien na u Kam. 

Du wa dep ka Kong Lang u ong yeitae, u Ksih khlem 
ye kun hi de da hiar u na kari wa ki umkhmat wa joo 

deiwa kyrchan kawi ka kti ha ka kari da ong u “Ish 
Ueh sang nga hadcx)h katni? Y1 sang wa yoh u choh 
tyndep nga wow poi kam kani ka sngi? Numa nei tu i 
por u thlah a ka ka spah tae ym tharai 0 wow yoo 
wow chem ya kam kani ka sngi. Sakhiat du hapoh 
kattu katni tayaw da ye O’u yarap ya kat kitu ki bru 
da pynim 0 chi boon ki mynsien?” 

“Lada ym khapnap la dym lalot spah 0 nadooh kitu ki 
por tae jan ym poi hi kam kani ka sngi, nga da dooh 
0 ya u Mon du nei leh yong nga, ma pynsmat O'u 
yarap ya phi tae jan ym jia hi ya u Mon kamni. Pait 
kani ka sahkti kini ki sula, pyn da kini toh u ye O’u 
pynim ar le ngut, da kani ka kari 0 ye O’u pynim 
hadooh ynniaw phra ngut ki mynsien’’ da yam piah 
nood wei si let. 

J Can pay a 


BYNTA - I 

Da sdang u che, ki kjet sngi da sdang mih da chynna, 
ka bei u pa u Wan da khai, ka bei yow chet yow tu, u 
pa won u da phlai ya ki kot ki sla na thaw kreh, 
katwa u Wan won dang hajrong pallong wa thiah dang 
syngkhor, khor khor nae yoo kam wa dang khonboo 
hapoh yuchup yukdung la kam uwa thiah dang du 
chibet chipor. U Wan toh u khynnah wa khatynru snem 
i rta, uwa dang purae ha ka kyrdan wa chipaw kam u 
khynnah skur wei man u leh u khon samen yong kani 
ka manyung. 

Heipor wa dang em u hei rta wa dang khynnah manda 
wan u na skur ym thooh u yeiyi yeiyi lait ya ka bei 
yong 00. Em ki sngi da ki sula skur lai u cha yaw 
manda wan u na skur mar ya tip u wa lai yaw ka bei u 
yow ye u, u yarap rah ya ki tiar, ki jhoor wa li thied 
ka bei u. Man u leh u khynnah uwa minot bha ha skur 
ym jooh em ki khynnah kiwa yoh chwa ya oo wow 
jubab ya ki jingkylli wa kylli ki nongsikai ym jooh em 
kawi hiwot ka eksaam wym poi u heiwa nyngkong. 
Kiwon kiwon ki baam wa ki tiar kyndehke wa mih 
thymme u Wan boonsien hi hachwa wow yoh u, u 
phah thied ha ka bei u, ka da dep thied ko ya oo. 


Hanpaya 


0 




Tangwa ini waroh nang kylla kat nang lai ki bnai ki 
snem boonsien ym jooh yoh por u, u li lithooh ya ka 
bei u, da sdang u, u swe u tlar hei purae puthi. 

Manda poi u ha i rta wa khatynru snem u Wan da kylla 
u bak neiwa jooh man u heipor khynnah. Man la ka 
sngi hachwa wow dep khreh ja ka bei yong oo da 
kyrsu ko ya oo, tangwa kam wa jooh man hi u Wan 
dang yoo la kamwa dang dooh thiah bha u, hadooh 
kat wow dep chet ja, ka bei u da lai biang ko cha 
thawthiah u yow kyrsu biang ya oo, katwa u Wan won 
wa ki khmat wa pait klow nae, mar ya yoo ka bei u 
ya 00 kamtae da ong ko “o... Wan khai noh khai 
khon khai yow lai, yow lait mi u slem skur kam tynnin. ” 

“Aa! dei bei yang sa chibet hieh wa shiaw ngiah ware 
0 wa boon ware ki projek wa leh 0 ynnin waroh 
chimiet," jubab u Wan. 

“Aa nae khon ymtoh ynnin thiah mi dang khynde waje 
dang nachwa me wa poi bait lym hei nyngkong tae 
hei wa ar ha klas mi? To han la kattae leh kyrmen wa 
katni leh yow pass mi kam wa nachwa dep kani ka 
eksaam matrik tae yow lai mi da ka sayan, neitae 
won yow lai purae lain mi cha lait (chapoh Dkhar).” 
ong biang ka bei u. 

“Uuu... ka bei leh yei jooh bait, ham tiensar to nga 
da heh 0, da sniawthooh 0 yeitae waroh” jubab u 
Wan, dep tae khai wot u joit nae yow khreh skur. 

Hachwa wow lai skur u, u Wan da paan u san spah 
tyngka na u pa, yow thied kot skur wa kiwi ki tiar 
skur wa phah thied ki na skur, u pa u da ong u, “yi u 

thied sang mi dei yong san spah tyngka, ym toh dang 
ka tu ka sngi wot leh paan poisa mi yow thied kot mi? 
Tip de ka ya me hi, aw jan man ka sngi paan poisa mi 
yow thied kot” klam sorsa u. 

“Wa phah ki na skur, em ki kot wa ki synduk 
‘experiment’ wa phah ki na skur u thied tae u leh 0 
kammon, la dym rah 0 tae daw chah pynchitom 0 ha 
ki nongsikai” jubab u Wan. 

“To chim kani, wei pynuih won ya kawa tarn sniaw 
mi” ong u pa u. 

Hei jingsakhiat, u Wan ym toh wa phah ki na skur u 
thied kot u, tangwa ini waroh wa phah ki lok u, yow 
lai ke yow lai leh sniawbha ki cha loom. 

Hadien kattu katni sngi katwa ka bei u dang lai yaw 
ko da yachem ko wa kawi ka nongsikai u Wan ka 
kong Mar. 

“Ari !!! da ka bei u Wan, cheiwon u lai pho ini tae da 
chait bha pho mo katni?” da kylli ka kong Mar.”Ari!!! 
da ka kong Mar, ym em hi, u lai yaw 0 itae”.”Tae 
yachait hi, kani wot sae ka yong pyrthai, tae ileh won 
kylli pho da chait bha 0 katni wa sniawpher hieh itae 
i rukom kylli?” kylli ka bei u Wan. 

“Chae, neibhah ini wa dep, phah i u wan pho cha 
skur neibhah u Wan, tangwa ong u wa ym chait pho 
neibhah wa dang chah sumar wot pho” da jubab ka 
kong Mar. 

Ini i jubab ka kong Mar, da pynlyngngoh ko ya ka bei 
u Wan wa neiyi i daw wa ong u Wan kamtae. Kylli wot 
kp “ileh kong Mar wa kwah phi u wan 0 cha skur?” 

“Yoo pho, u Wan ym em de u poi skur u deiwa thikna, 
kamjooh leh chem ki para nongsikai ya oo cha loom 
wa kiwi tawan ki khynnah wa ym yoo tip yong bru de 
ki nei muaid heipor wa dang man skur” jubab ka 
kong Mar. “U Wan ymtoh de dei kamwa jooh man u 
kamwa dang nachwa, uwa tip akor burom, uwa minot, 
yoosar kitu ki lok u ym em ware u yah ki oo cha ka 
luti kawa miat” ong ka kong Mar. 

“Chae dei kong Mar, da bakla pho itae, ileh sang 
wakat u Wan uwa jooh tip bha pho u khynnah uwa 
minot uwa emsalon bha u man u kamtae, chae boi 
pynchoi hieh kitae ki nongsikai sae, potpho!!” pynrap 
ka bei u Wan. 

“U Wan tae u khon yong pha ha yung, man u leh kam 
u khon yong nga ha skur, kattae leh pynap pynsniaw 
0 ha pha sae kam ka bei ka tre wa kha yong oo, iwa 
boon hi tae pha hi sae wa tip, " da ong ka kong Mar. 

“To meitae nga leh wa jhan 0 tae yn yachem won i 
neini, meitae mo" heitae lai wot ka kong Mar lakam 
ka bru wa yoo chrai. 

Hei miet chwa wow ya baam ja ki ka bei u Wan da 
khut ko ya oo, dep tae da khana ko yeiwa yachem ko 
wa ka kong Mar, wa yei wa ong ko ya ka, wei da kylli 
ko watoh hi mo ym toh kamwa da khana ka Kong 
Mar ya ka. 

Dei chyoh waheh da Jubab u Wan “ileh u leh 0 kamtae, 
boi bakla ki sae watoh ya nga yoo ki, wei wa ileh u 
yah 0 pha cha skur ha wym toh nga, ki nongsikai leh 
yi krum ki cha loom heipor wa dang man skur lym toh 
wa kwah hieh ki nga u pynbudnaam.” 

"Chae nae nga leh kylli hieh o sae, ileh hi u man mi 
kamtae. Tae pi pi yow baam noh i del ja, wei daw 
khreh kot mi eksam matrik leh dajan” ong ka bei u. 

Hadien itae manda dep ki u ya baam li Wan dalai u 
cha i thawthiah yong oo, katwa ka bei won dang salt 
pliang salt kchu ko, dep tae chohg pyrkhat ko yeiwa 
klam wa khana ka kong Mar ya ka, han la kattae leh 
da chaniah ware ko ha u Wan wei ha mynsien ko, u 
Wan boon wa bichni ya oo. 

PYRDA - II 

Hadien kamwa soo snem, cha yaw cha hat manda 
yoo ki bru ya ka bei u pa u Wan da kdaw da klam slow 
ki para ki “kate sae ka bei u Wan, ute sae u pa u 
Wan”. 

Ha kini ki snem chiboon da kylla; ka phang klam ki 
bru neibhah yong oo man ko sadu iwa sih, da parom 
ki kammon u khon samen u khon phrangsngi u khynnah 
uwa stat da pynsepai yei stat yei bor jabien yong oo 
deiwa im shiawbha leh sniawbha deiwa pynawri 
pynawra ha chnong ha thaw. Ha pyrdi kini ki soo snem 
u Wan da pteih u, u im wa kitae ki lok yong oo wa 
kiwi kiwi ki khynnah kiwa man kam ki hi kam kiwa 
da parom ka kong Mar ya ka bei yong oo. Da boon wa 
kylla, ka eksam matrik pyndep hi u, tangwa ym toh 
kamwa mut ka bei yong oo, da lait u ka, ka eksaam 
tangdep.U Wan da man u uwa da pynjoor sadu i kaam 
thala ki kaam sih kiwa har rukom, da im u hei pynawri 
wei yachoh yadat wei muaaid tanglang wa kamtae 
ter ter, iwa da pynkjut pyntakha mynsien ya ka bei u 
pa.Ki bru waroh da klam da khana chaphang i man i 

long u Wan, iwa klam sa du iwa sakhiat iwa tne tangwa 
ha yung chim por ko ya ki u ngait del yong snem 
neibhah wa ngait bait ki wa u Wan ym toh uwa man 
kamwa ong ki bru weiwa ym em u pass bha u toh 
neidaw wym hoi ki nongsikai yong ka skur wa purae u 
wei wa bichni ki bru yei stat yong oo. 

Ki bru hadooh ha yung ha sem da sneh da kroo ki ya 
ki khon yong ki deiwa e ka nongmuna yong u Wan, ki 
bru ha chnong barabor jooh ong ki “duhai ham man 
kam u Wan mo khon, ya sepia hieh phi”. 

Ka bei u pa yong oo da yaleh ki katwa em dooh i buit 
i bor wa kammon u pynlait ya’u Wan na kini ki kaam 
sih nae kaam thala. Da sneih da kroo da choh da dat 
ya oo, hadooh da kset leh ya oo ha yung, tangwa kini 
waroh yoo kamwa dang pynchlur ya u Wan u leh u ya 
kini ki kaam wa pyrchah ya i ngait ka imlang sahlang. 

Ka bei u Wan boon sa du i thiah kjut neidaw wa 
pyrkhat neibhah yong oo, katwa u pa won sadu u 
pynbiang pyntoh ya ka, ha mynsien won da kthang da 
piah u nood yong ki pyn- ar ngut. 

U pa yong oo ha kawi ka miet heipor wa u Wan da poi 
miet bha u cha yung dei wym yoo tip yong bru de, da 
beh u ya’u Wan na yung “Wan!!! hadooh katni da leh 
mi, dieh mih noh neini i yung katni hiwot, ban u im 
kamni wame chirup lah iwa im hi khlem em mi dieh 
mih noh ham kam pa de nga, wa nga wame ym em 
jingtip hi de kattu” kynhied u oo wa ki umkhmat wa 
joo wa ong u yeini. 

U Wan won dalai bait u sak sak nae cha thaw thiah, la 
kam utu u wym em u shiaw yeiwa ong u Pa u. 

U Wan ha kini ki bnai ki snem da pynjoor u sa du dei 
chim poisa na yung yow yoh u, u ya shiawbha wa ki 
lok ki jor yong oo, manda sangeh u pa u e poisa da 
kyruin u cha ka bei neibhah watip u wa ka bei u ym 
jooh em u pyndooh ko ya oo kat deiwa paan u. 

Khatdooh manda dam won sa ka bei u, u e poisa ya 
00 da sdang won u wow chim ram chim chah sa na ki 
lok ki jor yong oo neibhah datip che u wa naki bru 
nae ki jan yung jan sem ym yoh hi tang u. Na ki lok 
won ym jooh pyndooh ki oo neibhah da kular u wow 
su won ya ki waka sut wa heh, katwa paan ki. Da im 
sngi u Wan sadu hei sniawbha, khlem pyrwa de u 
thooh khih neibhah shiaw bait u wa bha ki lok yong 
00, ki Wym boh oo lada ym em khih hi ai u leh. 

PYRDA - III 

Hadien kattu katni snem u Wan nang joor i sih u boon 
sadu hei muaid, ka bei yong oo da man kjut ko neibhah 
yong 00, dei langer wapoi ko cha Hospital na ki kjut 
wa har rukom khamtam nei pyrkhat kjut nood yei 
rukom man u Wan. 

Dapoi hadooh u pood wada thiah chitom joor bha ko 
dei yong bnai ha hospital, ha hospital ki doctor ki nos 
waroh da yoo wyrai ya u pa yong oo neidaw wym em 
wa yoo wa pait wa ri wa sumar ya ka bei yong u Wan 
lait na oo, katwa U Wan im sngi sadu hei kynjai. 

Dapoi i por wa u Wan da sdang u, u dooh ya ki lok wa 
jooh ya em wa oo, wa jooh ya im ya shiawbha chirup 
wa 00 da sdang ki u yut u rieh manda yoo ki ya oo 

neibhah wa ym em poisa de u wow ya im sniawbha 
wa ki kam wa jooh. Manda lai u cha ki thaw wajooh 
ya Chong leh sniawbha ki lok u, heitae u chem u ki, 
tangwa manda lai u chajan yong ki da leh ki kam 
wym yoo ki oo, em won kattu katni ki lok u dabeh ki 
00 neitae i thaw wa em ki. 

Ha kawi ka sngi katwa u Wan dang lai bha u cha ki lok 
u da yoo u wada sdang ki oo u yeit. 

“Ileh yeit phi nga kamni, em iwa bakla 0 mo lok?” da 
kylli u Wan na ki. 

Leh ki-oo kam wym sniaw, u Wan ym tip de u kammon 
u leh ym em thaw hide u lai. Dei chrai kyrha u ki, ki 
lok u “yoosar da yoh lok thymme phi mo ini tae yoo 
bein phi nga?" 

Mar heitae yien wot uwi na ki "me ham pynheh ware 
itu i ktien mi, pynuin chwa ya katu ka poisa wa paan 
mi, na i”. 

“Yoosar me uwa khlem khih uwa da kyntait na yung 
kammon won de u su mi ka katu, ka ram wa chim mi 
na i, i ki lok hieh mi ymtoh ki wow psa bait me nae u 
e bait kat deiwa paan mi?” ong uwi na kitae ki lok u, 
wa em heitae. 

U Wan da kylla dur hieh u khlang nae, da chong u 
pthaek ha madan wa ki kti ha khlieh wa chaan dei 
yoo niawliar. 

Dang heitae sdang u, u khyrngiat ya waroh wada leh 
u. 

"Ish hadooh katni mo, paya ki lok du manda biang da 
dap hieh, u em ki, kat da kitu ki kaam da leh 0, ish 

da bakla sakhiat 0. Tip dang em hi ma-ai wow maap 
wow wyrai ya nga?” ha mynsien klam u samen samen. 

Chong u dei yong kynta heitae dei pyrkhat shiawsih 
da si let u yeiwa da leh u waroh chi kattu wa ki 
umkhmat wakai. Hadien kattu katni da yieh wot u 
jor nae dep tae lai wot u, da uih hieh u cha sarok 
neibhah da sarom u, ym nood de u wow lai wat tang 
cha yung leh, ha sarok wa ki umkhmat wakai wa joo, 
ki bru wa ang wa khmiet cha oo wa pyrkhat wa 
lyngngoh; “tip ileh oo u Wan kamtae ma-ai ? 

Dei wym yohsa manda yoo u wa ki bru waroh wa ang 
wa khmiet cha oo, da dem hieh u hei por wa yoo u ki. 

Da lai u cha jngai, manda chem u ya uwi na ki lok 
warim yong oo, u Chaan ha luti, da kylli u Wan na oo, 
“eil toh hi nae wa waroh ym ye hi de ki nga u maap?” 

U Chaan man u, u lok u lok skur yong oo uwa yajooh 
maya u heipor wa dang khynnah u uwa man leh uwa 
sah mar jan yung wa oo. 

U Chaan da ong u “Yi mut mi ym shiawthooh 0? 

“leh ai to, nga u lai chwa O" ong u Wan. 

Dep neltae da lai u cha ki loom bah cha synrang, dei 
jingmut wow noh yap u, manda poi u heitae i thaw 
heipor wa yien u ha kyndian u loom da rngip u ngiaw. 

Kynmoo wot u ya ki wa maya dooh ya oo, da yoo u ya 
ka bei wa u pa u. Mar ya yoo u ki ran dien wot u na 
itae i thaw wa yieh u (synrang). 


Hanpaya 




PYRDA - IV 


Da phet u neitae i thaw, da lai u sak nae cha yung, 
manda poi u ha yung da yoo u wada khang chabi na 
lait, da kylli u ya ki marjan yung “hei Ueh ym em bru 
mo ha yung?” 

“Mai!!! cha Hospital ki na ong wa chitom ka bei mi, 
ileh me tang kat yeiwa kjut ka bei mi ym tip mi mo?” 
da kylli kitae ki jan yung u. 

Sak nae hachwa u yoh de ki u ong iwon iwon, mih 
wot u da lai u sak nae cha Hospital wa thiah kjut ka 
bei u. 

“Yi yoh won u kattu, yoosar kattu tae ha hospital leh 
u pyllait de u ki yndae?” da klam siaw kitae ki jan 
yung u para ki. 

Mar ya poi u ha hospital da kylli u yei thaw thiah ka 
bei u. 

Manda poi u hajan itae i kamra wa thiah na jngai da 
yoo u ka ka bei u wa thiah kjut da rkhoh wa ha khlieh 
thiah ka miyiat wa dap sa du ki dawai. U Wan ym 
tipsap de u, u leh kammon da yieh u tden nae ha 
taksaw, ym nood hi de u tang u psiah cha kamra wa 
thiah ko. 

Heitae wan u pa u wei dawai ha kti wa i jasong u na 
dukan da yoo u oo u Wan ha dwar. 

“0 da me mo, yi li thooh mi cheini, ileh emkaam 
poisa mi mo? Dieh lai noh nga ym em poisa hi de 0 
tang wow thied ja pynya nga hi” din dang u pa ya oo. 

U Wan wa ki umkhmat wa joo da ong u “pa, ieh da 
b iang, ymtoh wa wan li thooh poisa 0 ini, ymtoh wa 

wan lithooh 0 yi yi leh iwa ym emkaam, nga wan 
lithooh a phi?” 

Dei kyrchon wa ki kti wa wyrchaw “Maap ya nga da 
man sakhiat o utae u khon tamsnein uwa ym tip bru 
tip blai, uwa da kyntait mi u kam khon. Heini wan 0 
cha phi wow paan maap yeiwa da leh 0 waroh chi 
kattu iwa da pynkthang ya phi waroh chi rta. Ha-o ym 
ye hi de phi nga u maap tangwa shiawbha ham kyntait 
de nga, neibhah waroh da kyntait ya nga, sa du phi 
arngut kiwa dang ye nga u pdiang heini ha sla pyrthai. ” 

Mar ya dep u, u ong kitae ki kyntien da ong u pa u 
“yiefi, ka pyrthai waroh kawi ye ka me u kyntait nga 
leh da kyntait a me, han la kattae leh me dang man 
hi mi u khon 0, ka bei mi yoo. Wan ite waroh tip hi 
mi ileh wapoi hadooh uni u pood?” 

“Pa ini waroh toh nei leh hi 0, wada pynkthang 
mynsien ware a phi” da ong u Wan. 

“0-hoh Wan, ini waroh ym toh neileh i yong me, ini 
waroh toh neileh hi i, nga wa ka bei mi wa bakla; ya 
me da sien ware i, ym jooh ngait i yei ong ki bru 
neibhah wa ong mi wa choon ki me, da chaniah ware 
i me manda yoo i wada lait iwa leh mi leh boonsien hi 
slein i, neibhah wa kyrmen i wa me da tip mi yei wa 
bha iwa sih da e mon ware i me" da ong u pa u, wa ki 
khmat walang um wei yaleh u, u pynchkaeh yow lait 
ka bei u Wan u yoo. 

“Dieh lai cha ka, neibhah yow tip mi han la thiah kjut 
ko kamtae leh ym jooh dam ko u kylli ya me. Tip yi 
krum u ma-ai, tip da dep ja u ma-ai ?” ong u pa u. 

U Wan manda psiah u da yoo u ka, ka bei u, najrong 
palong wa thiah ko, dem wot u ha tre kjat ko khlem 

klam tang chi kyntlen da yaam piah nood u, wa u pa 
u wa yien ha jan u. Ka bei u manda yoo ko yow Wan 
wa yaam u kamtae da khmiet ko cha u pa u dei 
lyngngoh wa phylla ko ym tip ko neiyi i daw wa yaam 
u Wan kamni. U pa won u wa ki khmat wa dap da 
yaleh u u kun ki ki umkhmat u wa i dur wa yoo dap 
sooh rkhai. 

Ka bei u mar ya yoo ko wa u pa u Wan wa dap u sa du 
i kmen, da ong ko dei chyoh wa tlot wa kyrbeh “yieh 
khon, yieh da ki phaw snem yooluti 0 wow poi kani 
ka sngi, hanla duk 0 u yang kitu ki snem da tip chwa 
0 wa daw poi mi ha kawi ka sngi.” 

“Bei, man sakhiat pho ka Blai, kawa em bait chirup wa 
nga la heiwon heiwon i por kawa da maap da tip ya ki 
kyntien kiwa mut O'u ong" klam u wei yaam khyrngang. 

“Bei jem noh yow liwan noh i cha yung neibhah wa 
neini chakhmat kwah O’u ya emlang i chirup kam chi 
yung kam kitu ki por nachwa heipor dang khynnah 0”. 

Hadien kani ka sngi u Wan ym em hi de u mih u lai u 
wan u wa kitu ki lok u, ym em hi de u dih u baam u, ka 
bei u leh hadien kattu katni sngi liwan wot ko cha yung. 

PYRDA - V 

Hadien wa u Wan ym em de u dih u baam u, u pa u 
leh da noh i rta u ym ye hi de u, u khih u kreh u kam 
na chwa da jan i por chong ngiah u na i kaam wa 
jooh kreh u. U Wan da shiawthooh u wada toh i por 
wa u khih u kamai noh u da oo yow pyndap pyntoh 
pyntne u ha yung ha sem. 

Da sdang u, u lithooh kreh kat i khon wa yoh u, da lai 
li paan kreh u na kyllelh ki thaw tangwa na k 1 rukom 
im u dang nachwa ki bru artatien ki u e khih ya oo wa 
tiehsar ki ya boi manda yoh poisa u tae sdang biang u 
u dih u baam. Em kiwa pyrkhat wa manda yoh khih u 
tae pynyoo pyntaw ya ki lok u wa da yoh khih u katni 
tae sdang biang u, u lai ha katu ka luti wa im u, em 
won kiwa tieh u e khih ya oo neibhah wa tieh ki ya 
tooh u na ki kamtae u Wan da chong u khlem khih 
khlem kreh da sdang u, u dooh jingkyrmen. 

Da sdang u, u thooh ki laad wow u sein khih noh u dei 
yong 00 hi tangwa heitae ym em laad ya oo neibhah wa 
ym em poisa de ki ha yung ha sem, i thaw i bhaw yong 
yung leh waroh da dai lut ki ki, da pyrchang u, u chim 
ram na ki bru tangwa heitae ym em wa e neibhah tieh ki 
ya boi ym su de u ka boon kiwa kwah u bynda u kat 
deiwa em khnang wow e ram ki ya oo, heitae leh katwa 
waroh ki thaw yong yung da dai lut ki ki ym yoh u Wan. 

Ha kawi ka sngi katwa nang uih u ha yaw da chem u 
oo u Chaan. 

Da kylli u Chaan na oo “ileh me Wan kamni wa yoo 
wiarnar hieh me?" 

“Aa nae Chaan ymtip mi nae, yoosar ym em Blai hi 
de yndae heini ha pyrthai?” ong u Wan. 

“Kammon itae, yi mut mi ym em Blai hi de?” da kylli 
u Chaan. 

“Ym em Blai de nae” jubab u Wan. 

“Yi ym em Blai, ym em Blai mi, ileh tae khanna wot 
na-ong?” da kylli biang u Chaan na oo. 

“Yoo mi katni nga ym em hi de u im 0 i jingim kam 
nachwa, ym em de u dih u baam 0, wei u yaleh 0 u 
dam, tae ha yung ka bei u pa leh da heh ki. U pa leh 
kattu ym stem hi de da chong ngiah u, tae yaleh 0 u 
thooh khih kat hawa yoh tangwa ki bru yoosar ym 
emkaam chakri de ki. Manda ong O’u chim da ka ram 
yow seih khih 0 leh ym em wa bien u e neibhah wa ym 
em kawi wot leh wa ye O’u bynda, tae khana mot nae 
heiwon u chem yow Blai?” klam kut laad u Wan, 

“Wan ieh yn khana 0 ya me katwon yoo 0 wa chitom 
ka bei mi ha kini ki por wa dadep katni won da sniaw 
0 wa ong ki wa da kylla dapher bha mi katni pyn iwa 
man mi kamni tae ka bei mi leh jan da chait hi ko. 
Nga hi samen katwon dap 0 dei kmen wa da tip 
yongbru mi katni neibhah me man mi kam u payu 
yong nga neibhah nga jooh kynmoo 0 wa dang hei 
por walai skur i, me boonsien bha yarap mi nga. Tae 
manda ong mi yeitae i khih to me ham khuslai nga 
tang wa em, me ye mi u wan kreh noh wa nga, 
tangwa kynmoo wa e kreh 0 me ym toh wa yoo ra-ai 
a me, wa e 0 neibhah wa ym ye 0 u su kylliang yeiwa 
me da leh mi ya nga heipor wa dang em i ha skur wa 
man u khynnah wa bha” klam e mynsien u Chaan. 

Nadooh katae ka sngi u Wan da kreh u wa u Chaan, 
da kreh chitom u miet wa sngi. Du hapoh kattu katni 
bnai da pynuih lut u ka ka poisa wa chim u na ki lok 
warim yong oo. Ki bru waroh da phylla lut ki wa 
kammon u bru kam u Wan u wym jooh yoo hei yongbru 
katni won da man u uwi na ki bru uwa da yoh burom 
bha hapoh chnong poh thaw. 

c7 matja z:)a saliRiat 


Chisien em uwi u khynnah uwa pyrtuid, u San, uwa 
man leh u khon swet rangli. U San wan u na kawi ka 
manyung kawa dooh bha, ka manyung kawa im ha ka 
rep ka riang, ka bei yong cx) da yap ko hei por wa kha 
ka 00. Katwa kamtae u pa u San hei por wa lait u nei 
kaam rep da kreh u kam u mistri dieh, wei wa man u, 
uwa kreh chitom bha yow pynbiang pyntoh yow San. 

Heipor wa u San em u ha i r’ta iwa khat-ar snem. U 
pa u yap kjut noh u, ym em ma em woh, em weipun 
weili, ym em hi de kiwa pait wa yoo ya. oo neitae da 
sdang u, u im samen. 

Nadooh wa dang khynnah u San, da sikai ya oo, u 
man u, uwa tip Bru tip Blai, uwa ki bru chaniah bha 
ki, tangwa hei ban joor ware i dooh boonsien hap u, 
u lai li khrong na ki bru yow e khih e khan ki oo yow 
yoh tang i ja. 

Da slieh u da ka yuslieh kawa da sap samar bha, kawa 
da jaet da pai, ka putoi u leh, da man ko kawa da 
khooid rong wada baam khhiang na ki tympha, u 
sniooh u leh u wa jrong lakam da ki snem ym em hi 
de u ah u toh kaait. Em ki por duwa yoo ki ya oo, da 
khreh u e khih ya oo du nei daw wa yoo ki yei rukom 
riam rukom bait i yong oo. 

U San nadooh wada yap u pa u, da sdang u kreh 
chitom dalai kreh nongsngi u katcha wa yoh yow im 
ja kpoh u, katwa man u khynnah uwa kreh hok, uwa 
kamai hok boon ki bru wakhut kreh oo dei langaer. 

Hadien phra snem, ha kawi ka sngi da lai li kreh u cha 
kawi ka yung u montri wa khroo tarn u Syiem heitae 
ipor, man ko ka yung dalan paki. U San nadooh wa 
dang khian u, jooh kwah bha u, u em kam kani ka 
yung, ka yung kawa ya ryngkat wa ka yung u Syiem. 
Ini i yung man i, iwa heh hadooh kattae kattae wa 
waroh ki bru ka chnong ye u chong u sah heitae, 
dang du na lait leh da em kamwa soo san ngut ki 
chipai wa yang sonteri ya ka, cha dien chynkiar i 
kpaer syntu hei wa ye u chna da ki phaw tylli ki yung 
trep, i kpaer wa pait wa yoo da ki phaw ngut ki mali, 
i yung iwa da yoh yaroh na kiwa boon ki nongwanke 
cha kani ka chnong. 

Uni u montri em u, uwi u khon chynrang, u Phrang 
uwa yatoh rta wa’u San. U Phrang man u, u khynnah 
uwa da stad da tip bha, u wa da e sikai da ki bru wa 
chem phang bha ha ka hima u Syiem waroh kawi. 
Chooh chooh u Phrang leh man u wada chemphang 
jan waroh ki kaam sain hima sima, ki kaam thma, ki 
kaam sumar bru wa kamtae ter ter. 

Nyngkong mar ya yoo u San ya’u Phrang ha kpaer da 
khmiet u oo na khlieh ha kjat da ang hieh u, u yoo ya 
u khon u montri wa i rukom riam rukom bait u, ki 
jait that wamiat wa bha kiwa ym jooh yoo u hei 
jingim yong oo, ki that rong baingon, ki ksah wa dein 

u ha chkoor, ki wa da thoo saje wel wan dur bha, ym 
du kattae ki that ki nep kiwa sap u leh toh kiwa 
emdor ki wym tip hi de u wow batai leh. 

Mar ya wan u Phrang hajan u, u San katwa dang joor 
ware i khmiet wei thnga wa pynsong sam song chooh 
chooh u. Warn u samen hapoh mynsien, “toh hi ma-ai 
uni, utae u Blai?” 

U Phrang duwa yoo u wa uni u bru da khmiet bait u 
00 , da kylli u ya’u San “me u yi oo, ileh khmiet mi 
nga kamtu?” 

U San kam wa khyrngiat na yimphoo da kyrchon u ha 
khyndaw dep tae wei khlieh wadem chapoh la kam 
wa klam u ya’u Syiem. Da jubab u “nga u San, u wa 
wan kreh mylla heini ” 

U San da pynrap chooh chooh u dei wa ong “maap ya 
nga lada bakla 0 u pait ya me kamtu, nga dang pykhat 
0, u Blai leh kamni mo riam sap kup u?” 

U Phrang mar ya shiaw u yei jubab u San da kdung u 
00 na tympha dei wa ong “yeih lok yeih, han la man 
0 katwa man leh ym ye mi u pynyahaap ya nga kat 
wow Blai, han la man 0 u khon u montri leh wei stad 
wei tip wa boon em ha nga, dang boon wasah 0 hei 
doom, da im 0 i jngim wasuk wasaih, i jingim pahooh, 
kat wym tip 0 yi yi chaphang ki jingim yong phi, e wa 
kattu me, ym man de mi u wa khih mylla heini, u 
man mi u lok yong nga, u wow sikai ya nga ya kiwa 
boon kiwa dangsah doom 0.” 

Kruid nae khyrngiat u San wei langoh u kamwa tymmoh 
da’u ly’oh wa yong, wa ileh sang kat da'u khon u 
montri wa khroo tarn u Syiem tyrwa man lok u wa 
oo, heitae hi ong u “ym jooh em wa tyrwa wow man 
lok wa nga hadooh kini ki sngi, u pdiang a ki u man 0 
kam ka kti timun yong nga, ym toh wa man mi u 
khon u montri, tangwa wa klam mi ya ki kyntien 
kiwa hok kiwa sakhiat, da pynyoo mi ya i mynsien wa 
yinsur mi ha nga”. 

Nadooh kani ka sngi kini arngut da maya lok chi doh 
chi mynsien uwi ya uwi ym em hi de u ya jngai ki, 
uwi na’u wi, chirup chirup bait katcha walai wawan. 

U San da yah da pynyoo u ya U Phrang ya i rukom im 
yong 00, i rukom im kiwa dooh. Da yah u oo kammon 
u rep kba, u thung syllah, u tong dkha, da yah u oo 
cha walai chare masi chare blang u, da yah u yei 
rukom lai rukom wan, i jingim kiwa boon ha ka hima 
im ki, wa kamtae ter ter. 

U Phrang won da yah u yei wada tip wa da sikai ya oo 
waroh chi rta, da sikai chong kule u oo u San, da sikai 
u 00 yei rukom klam hawa em wa kiwi tawan ki bru, 
da e baam u ya oo ki jait baam wym jooh yoh ha yaw 
kiwa da rah na Dkhar, da yah u oo kammon u yaklam 
yaparom yakhana wa kiwi, kamtae ter ter, dang heini 
u San da sniawthooh u ki i jingim wa im suk im sain. 

Katwa nang lai ki snem la kam chi payu kat cha walai 
wa wan, kat dei wa leh ki, ym hoi hi de u yalait ki 
uwi uwi. Manda phah thooh u montri ya u Phrang, ki 
chipai yong oo da thooh ki ya u San neibhah wa tip ki 


I maya wa sakhiat 




wa hei thaw wa em u San heitae hi u em u Phrang. U 
San da man u kam u khon yong u montri hi, da im 
suk im sain u ym em hi de u lai kreh mylla u. 

Hadien san-ynru snem da yah u montri ya u Phrang 
cha kawi ka hima wa jngai yow yaklam ya ki kaam 
yadai yathied wa kani ka hima. Kamwa jooh man hi 
u montri da tyrwa u ya u San wow lai lang u wa ki 
chirup, tangwa u San da yait u ya ki deiwa ong, “ieh 
yn Chong ai 0 ha chnong, yoh O’u pait ya ka chnong 
ka thaw”. U San da neh da sah u ha chnong katwa u 
Phrang dalai u wa u pa u yong oo cha kani ka hima da 
ki bnai. 

Ha kawi ka sngi katwa u San dang lai yaw u samen, 
da yoo u ya kawi ka kynthai wa jrong shiooh kawa da 
sap da spein da ka muka... kawa miat tarn ka kynthai 
kawa yoo u hei jingim i yong oo, kawa da rih da 
pynchoh biej ya ki khmat u kam wa toh myntor. Ka 
leh mar ya yoo wa u San da pait yapbiej u ka, khlem 
khrip khmat. Ka dei sarom da kaap ko wut wut yow 
mih noh na yaw, chwa u yoh ko u mih neitae da 
tyngkhooh ko mam nae wa ka Men Su, ka beikhian 
ka yong ka, kawa man leh kawi na ki nongkreh wa 
chaniah u montri kawa da ri da sumar ya u Phrang. 

Mar kamtae ka Men Su, da kylli ko na ka Tngen “ileh 
pha kamni wa yoo sy’a yoo jhan hieh, wa mar wa 
tyrha pho kamni, la kam i din?” Mar ya dep kylli ka 
Men Su, ka Tngen da kyruih ko cha’u San, ka Men Su 
mar ya kyruin ka Tngen cha oo, khlem ang chikyntien 
yei jingkylli ko, dei phylla, da pait ko cheiwon ka 
Tngen kyruih ko, ka Men Su, mar ya yoo ko ya oo da 

ong ko “Oh utai, u San u lok chidoh chisnaam yong u 
Phrang u khon samen u montri wa khroo”. Ouwa shiaw 
ko yeitae i kyntien, sak... lai ko cha yung wei sooh 
rkhai samen samen wa shaw toh nood ko. 

U San, ha katae ka miet ha yung yong oo, da pyrkhat 
da kynmoo u sa du ya katae ka kynthai ka wa da yoo u 
ha yaw. Ym lai khmat hi de u thiah u dem. Waroh 
chimiet u San da pyrkhat u sa du ya ka. Da jhan u, u 
Che noh lura lura wow yoh laad u ya chem biang wa ka 
sa chisien. 

Ha ka sngi wa bood da u San wa u Phrang ha ka sngi 
wa bood dalai tong dkha ki wei wa ha i janmiet manda 
wan li tong dkha ki, u San da jhan u sa du wow poi cha 
yung u Phrang, mar ya poi, u San da khmiet u cheini 
cheitai, la kam uwa wiar poisa. Da kylli u na ki wa 
kreh yong u montri heiwon u chem u ka, ka men Su. 
Manda tip u wadang khait jhoor ko na kpaer da mih u, 
u lai yachem ya ka, yow yoh u, u kylli na ka hei yatoh 
wa katu ka kynthai kawa yoo u laem nae ha yaw. 

Manda chem u ka, ka men Su da ong u “men em iwa 
mut O’u kylli na pha.” 

Mar ya shiaw ko yei wa ong u San kamtae, da 
shiawthooh ko wa u San kwah u, u tip chaphang ka 
Tngen, neibhah da yoo ko wa ka Tngen da pait ko 
cha 00 heipor wa chem ko ya ka ha yaw, tangwa ka 
men da kylli won ko na u San “iyi sang ma-ai u yoh mi 
u kylli?” 

“Men shiawbha khana ya nga, ka yi ka tu ka kynthai 
ka wa klam wa pha ynnin ha yaw, kawa neiwon wa 
kawa kammon?” kylli u San. 

“Ym ong 0 kat ym pu khana mi, ileh kwah mi u tip 
kat kat deitae neibhah yong ka?” ong ka men. 

“Ynnin nadooh wa yoo 0 ya ka ym yoh thiah yoh dem 
de 0, da haer i thij i pyrkhat 0 sa du cha ka donhi, 
da pynchohbiej ko ya nga ” ong u San. 

Ka men da slein chooh ko kiow nae chipor, dep tae 
jubab ko deiwa ong “ka tu toh ka khon-ruit 0, pyrtuid 
ko ka Tngen, kawa da ri da sumar 0 kam ka khon ka 
yong nga, nadooh wadang khian dang sdiah ko. Ka 
bei u pa yong ka da yap ki heipor wadang khian bha 
ko, tae nadooh kitae ki por nga wa ri wa sumar, wa 
pyntun wa pusai, wa pynheh pynsan ka.” 

U San mar ya sniaw u yei tae, i mynsien yong oo nang 
lung chooh chooh i sniaw u ya ka Tngen. 

“Tangwa dang ini wot da yoh bru 0, wa da rai 0 wa, da 
toh i por wa’u pynchong kurim noh ka” ong ka men. 

U San ym em hi de u sniaw u yei wa ong ko, dep tae 
psiah wot u cha yung u montri. 

U San ha ki sngi wabood dalai u man ka sngi cha yaw 
yow yachem wa ka Tngen tangwa ym jooh chem u 
ka, ini nang pynjhan pynsy’a ya oo. 

Ha kawi ka sngi da yang kat wa yang leh ym wan de 
ko, kamwa jooh man ha ki sngi wa da dep da khreh u 
liwan noh na yaw, ha luti da yoo wot u ya ka Tngen 
wa ka muna jun kawa kit ko na yaw, wei tiar chi 
kyndung da doon wei ryngkhi. 

Mar ya yoo u San ya ka, sdang wot u ka u bood, dep 
tae ong wot u “yoo khia hi-eh ka tu ka muna, lam 
nga yarap rah wa pha.” Manda e ko ka muna ha oo 
da libooh u ka hadooh wa poi yung, ha luti da sdang 
ki u yaparom yakhana. Hadien kani ka sngi da yachem 
ki langaer ha luti, da sdang ki u ya jooh uwi ya kawi. 

U Phrang nei daw wa boon kaam ware u wa u pa yong 
oo ym em ware u yoh por u, u yachem wa u San, 
hadien kattu katni sngi da li thooh u Phrang ya u San 
na yung yong oo wada slem ym em de u yachem ki. 

U Phrang na dwar pchem da kbai u oo u San, ar le 
sien, khlem em wa thai napoh yung. U Phrang da kylli 
u pyn da oo ya oo hi “hawa ka dwar wai hi ko, ileh 
sang oo u San, cheiwon wiar u ini, chooh yn psiah 
bait 0 chapoh". 

U Phrang mar ya psiah u chapoh da yoo u ya u San 
wadang dem u ha u chylliah, wa ki khmat wa pait 
klow nae. Mar ya yoo u kamtae da kylli u Phrang 
“hei, ileh me kamni, ym shiaw chait mi mo? Nae mo 
wa em wa yoh me?” klam pynchrai u Phrang wei sooh 
rkhai. 

U San kyruih wot u cha u Phrang dei khmat wasooh 
rkhai, da ong u “ari da’u Phrang ym shiaw tangwa 

poi mi, Chong nae, nga ngaih nae ta-om i yong 

nga hi i pyrthai” 

U Phrang kylli u yow San "ileh me kamni khana ya nga 
la toh iwa hoi weiwa lada tanar mi u khana?" 

U San chbot khlieh da jubab wot u “ish.... kam ka 
Puri Blai, wow thiah wow dem leh ym tip hi de 0, 
waroh chimiet sa du ya ka, bait wa kynmoo, katchawa 
pait 0, su i yong ka bait i dur khmat wa mih. Dalut 
ta-om iwa tip 0 ya ka, duwa langoh jhan O’u che 
lura." 

“I dur Puri Blai mi heini dei sngi, yoosar da ku kani 
kawa in me laha khlieh, nae mo wa em wa yoh me 
nae mo... heiwon u rasun samen" klam kyndat u 
Phrang. 

“Aa nae lok ieh daw khana won 0 ya me neini, to pi 
meitae yn mih noh i” da ong u San. 

Heitae i por u Phrang kylli u na u San “cheiwon wiar 
mi nae, ileh me kini ki ar le sngi da yoo phaer hi-eh 
me?” 

“Ym em nae lok ieh daw khana won 0 ya me, manda 
toh i por?" ong u San. 

U Phrang leh da jubab u deiwa ong “nga boon hi-eh 
wa mut O’u khana ya me, tangwa hei boon kaam 
ware 0 kini ki sngi wadaw jied u montri khynnah u 
Syiem, tae ym yoh ware O'u ya parom yachem wa 
me.” 

Heitae lai wot ki chirup cha yung u Syiem, cha kawi 
na ki yalang wada pynman u Syiem hei yatoh wa 
kammon u jied ya u wi u montri khynnah hadien 
chitayaw. Ha kani ka yalang da em ar ngut ki khon 
khynroo ki montri ka dorbar u Syiem kiwa da kwah u 

man montri khynnah. Kini ki ar ngut kynthup ki ya u 
Phrang wa u Rang, u Rang man u, u khon yong uwi u 
montri uwa dukhi bha uwa ki paitbah jooh khut sin 
ki, u Montri Rabon. U Montri Rabon man u, u jait bru 
u wow leh katwa em yow yoh yei wa thrang u. 

Ha kani ka yalang da rai wow jied ya u khynroo uwa 
stad, uwa jem nood, uwa pliah bha ha ki kaam thma 
wa ki kaam hima, kamtae ter ter. Ha kani ka yalang 
da rai wa u pynman da ki boon jait ki yalehke pyllah 
kam i yasiat khnam, i kaam yaleh thma, ki kaam 
kammon u synchar ya ki khon ki rayot ka hima, kamtae 
ter ter. 

Hadien chitayaw kini ki ar ngut da man ki kiwa da 
pynkhreh bha ha waroh ki liang, neitae da pynman ya 
kini ki yaleh pyllah. U Phrang ha kiwa boon ki liang da 
pynrem u ya u Rang, khamtam wa ki kaam kiwa 
yatoh wa ki rukom im ki khon wadooh ka hima, kiwa 
da tip u neiwa da yah da sikai u San ya oo. 

Kam ha ka sngi khaddooh u Syiem khlem artatien da 
e u ka rai wada jied ya u Phrang u man u, u montri 
khynnah ha ka dorbar yong oo. U montri wa Khroo da 
pynman ya ka baamdoh yonglang kawa heh wa kmai 
hadien wa da chah jied u Phrang, ki paidbah na waroh 
ka hima da wan poi ki, da ya chaad da kmen ki waroh 
chi miet. Heitae u Phrang da ong u ya u San “khublei 
chiboon lok wada em mi chirup wa nga waroh chi 
kattu, lym em tang me leh ym yoh hi 0 kani ka laad, 
alae lok em wa kwah O’u pyntipmit ya me, ka bru 
kawa maya tarn 0 kawa daw bia won 0 ha kini ki 

bnai wow wan, dang mut O’u pyntipmit ya me nadooh 
kini ki tayaw tangwa hei boon kaam ware 0 ha kini k1 
kaam ym yoh laad 0, alae San.” 

U Phrang da yah u oo u San cha kawi ka yung hajan 
heitae, dep tae manda choh dwar u, da wai ka Tngen. 
U San da mar hi-eh u triang kam i din manda yoo u 
ka, ka Tngen, ka Tngen leh manda yoo ko ya u Phrang 
wa wan u chirup wa u San da khyrngiat wei kylla nood 
dei wym poi pyrkhat. 

Heitae ong u Phrang “kani de synnae ka tae ka bru 
kawa ong 0 ya me, ka Tngen, ka bru kawa da rai kut 
0 waroh chi rta, u em wa ka. Tngen uni u San, u lok 
wa maya tarn 0, uwa man kam u payu u yong nga.” 

Katdang em waka Tngen, u San ym em hi de u klam 
u tang chi kyntien wa dukha i mynsien wa da dap ki 
umkhmat kthang. Chwa wow mih ki na yung ka Tngen, 
u San dang heitae mih iklam u, da chim u ya ki kti ki 
yong kini ki ar ngut deiwa ong "ya ki chijur da chna 

kyrpang da u Blai dieh yow man kam kawi na ki 

jur ka wym kut de i maya, i wow neh parom 
khanarta.” 

Da liwan ki jiar jiar i thaw, u San da liwan u cha yung 
da ki khmat kiwa dap lada rngip tae da joo ki 
umkhmat. Da kylli u “ileh Blai wa leh mi kat deini, 
nawa dang khian 0 da e mi du i chitom i saja ya nga 
wa mynda poi i por wa yoh 0 du i suk dei lyndet won 
kamni, kattu cheiwon won u poi 0?” 

Ka Tngen leh da em hi i shiaw ko ha mynsien ya u San 
nadooh ka sngi nyngkong wa yoo ko ya oo ha yaw, 
tang wym nood ko u klam ya oo neidaw wa da 
pyntipmit ka men Su ya ka wa u Phrang, wei wa u 
Phrang ym du i maya ya ka tangwa man u leh u khon 
u montri wa khroo u wa dap uwa biang, uwa ye u 
pyntoh pyntne ya ka waroh chi rta. Katwa u San han 
la maya u ka, ym em man u uwa dap wa biang wei 
wa man u, u khonswet rangli kam ka hi. 

Hadien ini, u San wa u Phrang da im ki kam wa jooh 
im hi ki man ka sngi, manda toh por u lai ke u Phrang 
cha yung ka Tngen u San da yait u oo, deiwa e daw 
deini deitai, wym chah i sniaw wow pait ya ka Tngen 
hawa em ko wa u Phrang. 

U montri Rabon neidaw wa shiawsih ware u wa ym 
em yoh montri khynnah u Rang, heitae da thooh laad 
u, kammon u katwa em wow pynman montri khynnah 
ya u Rang. Ha kawi ka miet u montri Rabon da rai u 
wow tynyap noh ya u Phrang, khnang wow ye u, u 
pynman montri ya u khon yong oo (u Rang). U montri 
Rabon da yasooh buit u wa ki bru yong oo kammon u 
tynyap ya u Phrang. 

Ha kawi ka janmiet katwa u San wa u Phrang dang 
wan ki narood wah dalai luti ki na kawi ka khloo 
syndet syndet damih uwi u bru uwa da Spain murieh 
khmat bha da ka that wa yong lakam wow rieh noh 
hadien wa da dep u leh kaam sih, ha ka kti yong oo 
da ksoh u da ka wait wa dang dep chut pynnep bha 
wei wada hiam ya kani ka wait da i bih. Da tia u cha 
ki, mar ya poi hajan ki uni u bru da ong u “i por 

montri khynnah mi kattu da kut i!!” Heitae da taan u 
ya ka kti wa ksoh wait u cha dien yow dung ya u 
Phrang, heitae u San mar ya yoo u yeitae da yeih u 
hakhmat u Phrang, ka wait da dung ko sup ya’u San, 
uni u bru mar ya dep dung da yut wot u neini i thaw 
khlem pait yei yi dung u wada doom ware i bnein, 
weiwa dajoor ware i tien. 

U San, pat wot u khnap ha madan wa i snam wakai 
chaer chaer na kpoh yong oo. U Phrang mar ya kamtae 
da khyrngiat yongbru u, da ksoh wot u ya u San wa ki 
umkhmat wa joo na ki khmat yong oo, da kbai u 
“rap rap da em kiwa choon ya i rap rap...” 

Dei chy’oh wa yaam da ong u “ileh, ileh San da leh mi 
kamni, choon ki bru ya nga ileh pynchah mi da me 
ileh ? Ym maap hi de a me kattu, pi lai i cha yung pi, 
pynchkeh San pynchkeh dap chynrang. ” 

“Lok da im 0 sadu hei suk wa me i jingim wym jooh 
mutdur oo u yoh, da e mi ya nga, da pynim mi ya u 
dieh wa da yap, ym em kiwa ha yung ha sem 0 lait na 
me wa ki yong phi, lada jia iwon iwon ya me nga won 
u poi 0 cheiwon?” da ong u San ya u Phrang dei chy’oh 
wa kyrbeh. 

Da ong chooh chooh u San “ha ka tu ka sngi wa li 
thooh mi nga, la dang kynmoo mi em iwa nga mut 
O'u khana ya me tangwa ong 0 daw khana won 0 ya 
me, manda toh i por ladang kynmoo mi. leh yn khana 
noh a ki katni, mut O’u khanna ya me neibhah kawi 
ka kynthai kawa da maya 0, ka Tngen, tangwa ym 
nood O’u pynmih yei tae ha ka nei daw wa tieh 0 ya 

ka mynried ka yong nga, neibhah wa nga da maad ki 
ini i jingim wa kamni, tae manda pyntipmit mi nga 
ha katu ka sngi wa chah jied mi kam u montri khynnah 
da dap 0 dei kmen wa yoh ko u bru wakam me, dieh 
maya sumar sukhaer ya ka, nga u wow pait ya phi na 
jrong chirup wa ka bei u pa 0, da slem wa kwah O’u 
yachem wa ki.” 

Kat nangklam ki khmat naghip nanghip u San. 

U Phrang kdung u ya u San, deilang wa ki umkhmat 
wa kai lakam wa khymblob wei hiawyaam khyrngang, 
“lai suk lok San, heini da pynyoo mi yei maya wa 
sakhiat”. 

Aa !! Ri Jaintia 


Ka Ri cha jngai wada burom, 

Ka Ri waboon kiwa ya khana ya, parom, 
Ya pha ym em de walet,datip da ki hajar, 
Ka Ri Khad-ar Daloi, ka Ri ki Pnar; 

Aa, Ri waboon ki loom ki waJi, 

Ka Ri waboon ki sim ki doh wapah, 
Hajar ki jingim kiwa uin walai, 

Ka Ri wada chna kyrpang Ki Syiem Ki Blau; 

Ka lyaer napha warin,wa pynhiar mynsien, 
Ki soh ki pe wabang u baam, dahun mynsien, 
Ki um wa jngiar napha wadih, 

V^oh kini katni daman bihll 

Changped changpar waki thwai ki langen, 
Katni waroh da chong rngiem, 

Ym bien de ki u khih u kai, 

Wada yap i sniaw u bru pyrthai; 

Pha ka wym jooh niaw chiliang, 

U won u heh u won u khian, 

Ha ki swait ki kdung yong pha 
Kdup lut pho dei maya; 


Aa II Ri Jaintia 


O 




Nadooh nachwa ki por ki sngi, 

Hadooh katni wa mynried mankawi, 
Napha wamih ki Mar wa ki Khlawait, 

Ki Rangbah Stieh ki Khia Ka Wait; 

Damih ki lalot wa ki mane spah, 

Aa !! ki khon tham kwah r’hzih, 

Kiwa kdur ha jrong miaj ya pha u da, 
Duwa sympat ka tyngka rangip ki hawa chynna; 

Kyrsu ya ka patein yow lait ko nei syndem, 

\ei nam u warim u bood hadooh wa chem, 

E wow mih ki khai ki piar kiwow yien wow tayar, 
Neiwa sih waroi yow ye u yait u kiar; 

\a pha u bynda O wei jingim, 

Ya pha wei jingim u chim, 

Da u Khnam ka Ryntieh ka Wait ka Stieh, 
Wow yein yaleh ha wache walieh; 

U im i pyrtuid u sah i naam yong pha, 

Aa RI JAIl^IA, a ri wa maya, 

Kat pha tae ym em de ha pyrthai 
Ka Ri wada booh kyrpang ki Syiem ki Blai; 

Da jngai wapoor i naam i burom yong nga, 
Ha pyrthai wym chem de phi kat nga, 
Dieh thooh waroh chi tyllup ka pyrthai, 
Kat nga ym em wa miat kynthai. 

Da kylli da takit phi nei bynta yong nga, 
Da klam da parom da khana du kat ya nga. 
Da pisa i man i long yong phi, 

Wym sniawthooh de walai ki por Id sngi, 

Na ka sngi nyngkong wa yoo phi ya nga; 
Da ngait, da kubur phi du kat ha nga, 
Ym tip thiadi tip dem hi de phi, 

Cha nga waher i jingmut man ka sngi, 

Nawa sdang da pynchiap ha nga, 

Wa ha pyrthai wym em kat nga, 
Chiboon nga da yooluti, 

Wow pynhun wow pynim ya nga du phi, 

Da maya da sukhaer phi ya nga, 

Da pynsum pynsleh ya nga. 

Da e da khlai ki kular ki smai, 
Kamni, i sniaw kat nga ym em ha pyrthai; 

Katni won ki daw wawan ha nga, 
Kiwa da pyntakha ya nga, 

Nei yi i daw na nga Icwah phi u jngai?, 
Toh hi nei leh yong nga maai?; 

Wym ksoh phi ya ki kular da e ha nga, 
Waroh chir’ta chirup wanga, 

Da tyngkhein yabor ya ki kular, 
phi khlem pyrkhat da khlai har har, 

Manda dier i por da kwah biang ya nga. 
Da sniawthooh w)mi em de kat nga, 
Sa du hei sniawsih wei silet katni. 

Da kylli phi, ileh cha kamni } 






Numa Tarat 


Hawa chong O samen kamni, 
Khlak haer i jingmut O cha phi. 
Da kynmoo biang O ya kitu ki sngi, 
Katwa dang em phi cheini; 

Dahok sakhiat i man bru phi, 
Kiwa da sumar da sukhaer, 

\a ka yung wa ka Ri waroh kawi, 
Wym e hi de tang u sep ka sngi; 

Du kamtu hi-eh, wan phi, 
Cheiwon won em phi katni?, 
Cha jngai na nga dalai, 

Kattu sadu ki umkhmat wakai; 

Cheiwon lai ki tu kipor, 

Kipor ki wa kordor, 

Kamni hieh ya nga ieh phi, 
Kattu cheiwon u poi O neini? 

Chirup da em ryngkat. 

Da chong sylli chong pyrkhat, 
Kattu yi wow kdaw wow pynyoo? 
Ki luti wym chynna wym yoo, 

Samen ya nga heini wa ieh phi, 

Du chibet chipor donhi ya emlang i, 
Lada yoh O ka lad, 

Waphi cheitu kwcih O’u kaap, 

Nadooh wa na nga jngai phi, 

I katni da pyntoh dor i pynda i ya i hi, 
Ileh wym ye de i u bood, 

Ya ki nongmuna waphi dabooh? 

Ileh ya nga ieh phi, 

Nga kattu da samen da rangli, 

Ya phi nga dang yoo luti, 
Sniawbha wan chemi, wan noh katni; 

Ong neiwon u li thooh, u li khloh? 
Ha kam kini ki sngi yaphi waroh, 
Alae ya nga tae wan chdooh wan khroh, 
Ha kipor wadoom wa langoh; 

